માં માનસિક રીતે ભાંગી પડી હતી અને જાણે હતાશામાં જ રહેવાનું તેણે સ્વીકાર્યું હોય એમ દીકરાને લાગતું હતું. ૧૦ ધોરણ બાદ અભ્યાસ પડતો મૂકી માંને કહ્યું કે મારે આગળ અભ્યાસ કરવો નથી મારે ફિલ્મ મેકિંગનો કોર્સ કરવો છે. માં દીકરાની જીદ સાંભળી, ક્રોધે ભરાઈ ને ના પાડે છે. અભ્યાસમાં ધ્યાન આપવાનું કહે છે. આ મેદસ્વી જાડિયો દીકરો ના પાડે છે. ૪ વર્ષ ફક્ત જીમમાં વિતાવાનું નક્કી કરે છે. આખો દિવસ એક્ટર સલમાન ખાનને ઘેર પડ્યો રહે છે. ચાર વર્ષમાં જાડિયો યુવક સુડોળ કાયા ધરાવતો યુવક બની જાય છે. આ યુવકને એક જ ચસ્કો છે, ફિલ્મ દિગ્દર્શક બનવાનો. નિર્દેશક નીખીલ આડવાણી સાથે સહાયક નિર્દેશક તરીકે ફિલ્મ ‘કલ હોના હો’ અને ‘સલામે ઈશ્ક’માં કામ કરે છે. વર્ષ ૨૦૧૨માં દિગ્દર્શક હબીબ ફેઝલ ની ફિલ્મ ‘ઈશકઝાદે’માં પરિણીતી ચોપરા સાથે ફર્સ્ટ દેબ્યું કરે છે. ‘ઈશકઝાદે’થી ‘કી એન્ડ કા’ સુધીની અર્જુનની ફિલ્મી સફર સારી રહી છે. ફિલ્મ દિગ્દર્શનની જગ્યાએ યુવક બની જાય છે ફિલ્મ હીરો. જી હા, હીરો બીજો કોઈ નહિ પણ નિર્માતા નિર્દેશક બોની કપૂર સગો અને અભિનેત્રી શ્રીદેવી કપૂરનો સાવકો દીકરો અર્જુન કપૂર છે. બોની અને તેની પ્રથમ પત્ની મોના કપૂરના છુટા પડ્યા બાદ અર્જુને પોતાની માતા અને બહેનને સાંભળ્યા હતા. જીવલેણ બીમારી કેન્સર બાદ મોના કપુરનું અવસાન થતા નાની બહેન અંશુલાનું ધ્યાન પણ અર્જુન રાખી રહ્યો છે. અર્જુને તેની સાવકી માતા શ્રીદેવીને સ્વીકારી નથી એ હકીકત છે. અર્જુને ન્યૂઝ ઓનલાઈન સાથે વાતચીત દરમ્યાન પણ આર્ટીસ્ટ શ્રીદેવીજી કહ્યું, પણ તે શ્રીને મોમ કહેતા ખચકાતો હતો.